CELEX: 32018D2009
Language: et
Date: 2018-12-17 00:00:00
Title: Nõukogu otsus (ÜVJP) 2018/2009, 17. detsember 2018, millega muudetakse otsust 2013/233/ÜVJP, mis käsitleb Euroopa Liidu integreeritud piirihalduse abimissiooni Liibüas (EUBAM Libya), ja pikendatakse selle kehtivust

18.12.2018   
               
               
                  ET
               
               
                  Euroopa Liidu Teataja
               
               
                  L 322/25
               
            
         NÕUKOGU OTSUS (ÜVJP) 2018/2009,
         17. detsember 2018,
         millega muudetakse otsust 2013/233/ÜVJP, mis käsitleb Euroopa Liidu integreeritud piirihalduse abimissiooni Liibüas (EUBAM Libya), ja pikendatakse selle kehtivust
         EUROOPA LIIDU NÕUKOGU,
         võttes arvesse Euroopa Liidu lepingut, eriti selle artikli 42 lõiget 4 ja artikli 43 lõiget 2,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:
         
                     (1)
                  
                  
                     Nõukogu võttis 22. mail 2013 vastu otsuse 2013/233/ÜVJP, (1) millega luuakse Euroopa Liidu integreeritud piirihalduse abimissioon Liibüas (EUBAM Libya).
                  
               
                     (2)
                  
                  
                     Nõukogu võttis 17. juulil 2017 vastu otsuse (ÜVJP) 2017/1342, (2) millega pikendatakse EUBAM Libya volitusi kuni 31. detsembrini 2018 ja millega nähakse ette lähtesumma kuni 30. novembrini 2017.
                  
               
                     (3)
                  
                  
                     Nõukogu võttis 20. novembril 2017 vastu otsuse (ÜVJP) 2017/2162, (3) millega nähakse ette lähtesumma kuni 31. detsembrini 2018.
                  
               
                     (4)
                  
                  
                     Poliitika- ja julgeolekukomitee soovitas pärast operatsiooni EUNAVFOR MED Sophia, EUBAM Libya ning ELi kontakt- ja planeerimisüksuse strateegilist läbivaatamist muuta volitusi ja pikendada neid kuni 30. juunini 2020.
                  
               
                     (5)
                  
                  
                     Otsust 2013/233/ÜVJP tuleks vastavalt muuta ja selle kehtivusaega pikendada.
                  
               
                     (6)
                  
                  
                     Missiooni EUBAM Libya viiakse läbi olukorras, mis võib halveneda ja takistada aluslepingu artiklis 21 sätestatud liidu välistegevuse eesmärkide saavutamist,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsust 2013/233/ÜVJP muudetakse järgmiselt.
            
                        1)
                     
                     
                        Artiklid 2 ja 3 asendatakse järgmistega.
                        
                           „Artikkel 2
                           Eesmärgid
                           EUBAM Libya eesmärk on aidata Liibüa ametiasutusi Liibüa julgeoleku struktuuride ülesehitamisel, eelkõige piirihalduse, õiguskaitse ja kriminaalõiguse valdkonnas, eesmärgiga toetada jõupingutusi selliste organiseeritud kuritegevuse võrgustike lõhkumisel, kes on eelkõige seotud rändajate ebaseadusliku üle piiri toimetamise, inimkaubanduse ja terrorismiga Liibüas ning Vahemere piirkonna keskosas.
                        
                        
                           Artikkel 3
                           Ülesanded
                           
                              1.   Artiklis 2 sätestatud eesmärkide saavutamiseks tehakse EUBAM Libya raames järgmist:
                              
                                          a)
                                       
                                       
                                          toetatakse laiema piirihalduse raamistiku arendamist eelkõige valge raamatu koostamisega integreeritud piirihalduse strateegia, sealhulgas merendusjulgeoleku strateegia kohta, suurendades Liibüa merevaldkonna õiguskaitseasutuste ja Liibüa maismaapiirivalve asutuste suutlikkust ning rakendades nende jaoks konkreetseid projekte, hinnates samal ajal võimalusi tegevuste laiendamiseks pealinnast väljapoole, sealhulgas Tuneesia piirile ning riigi lõunaossa;
                                       
                                    
                                          b)
                                       
                                       
                                          toetatakse siseministeeriumi suutlikkuse suurendamisel, sealhulgas politsei valdkonnas, ja kui see on teostatav, aidatakse ÜRO Liibüa toetusmissiooni (UNSMIL) politsei suutlikkuse suurendamisel, samuti antakse abi strateegilisel planeerimisel seoses õiguskaitsealase tegevusega ning toetatakse organiseeritud kuritegevuse ja terrorismivastase võitluse alal pädevate Liibüa ametiasutuste koordineerimisfunktsioone;
                                       
                                    
                                          c)
                                       
                                       
                                          edendatakse institutsioonilisi reforme ning pakutakse justiitsministeeriumile abi strateegilisel planeerimisel ja laiemat suutlikkuse suurendamist asjaomastele kriminaalõigussüsteemi osalistele, sealhulgas riigiprokuratuurile ja kõrgemale kohtunõukogule;
                                       
                                    
                                          d)
                                       
                                       
                                          toetatakse rahastajate ja projekti rakendamise vahelist strateegilist koordineerimist, vastuseks Liibüa vajadustele piirihalduse, õiguskaitse ja kriminaalõiguse valdkonnas.
                                       
                                    
                           
                              2.   EUBAM Libya edendab inimõigusi ja soolist võrdõiguslikkust kõigi oma meetmete puhul.
                           
                           
                              3.   EUBAM Libya ei vii ellu täidesaatvaid ülesandeid.“
                           
                        
                     
                  
                        2)
                     
                     
                        Artikli 13 lõikele 1 lisatakse järgmine lõik.
                        „EUBAM Libya tegevusega seonduvate kulutuste katmiseks ette nähtud lähtesumma ajavahemikuks 1. jaanuarist 2019 kuni 30. juunini 2020 on 61 678 576,39 eurot.“
                     
                  
                        3)
                     
                     
                        Artiklis 16 asendatakse teine lause järgmisega.
                        „Seda kohaldatakse kuni 30. juunini 2020.“
                     
                  
         
            Artikkel 2
            Käesolev otsus jõustub selle vastuvõtmise päeval.
            Seda kohaldatakse alates 1. jaanuarist 2019.
         
         
            Brüssel, 17. detsember 2018
            
               
                  Nõukogu nimel
               
               
                  eesistuja
               
               E. KÖSTINGER
            
         
         
            (1)  Nõukogu 22. mai 2013. aasta otsus 2013/233/ÜVJP, mis käsitleb Euroopa Liidu integreeritud piirihalduse abimissiooni Liibüas (EUBAM Libya) (ELT L 138, 24.5.2013, lk 15).
         
            (2)  Nõukogu 17. juuli 2017. aasta otsus (ÜVJP) 2017/1342, millega muudetakse otsust 2013/233/ÜVJP, mis käsitleb Euroopa Liidu integreeritud piirihalduse abimissiooni Liibüas (EUBAM Libya), ja pikendatakse selle kehtivust (ELT L 185, 18.7.2017, lk 60).
         
            (3)  Nõukogu 20. novembri 2017. aasta otsus (ÜVJP) 2017/2162, millega muudetakse otsust 2013/233/ÜVJP, mis käsitleb Euroopa Liidu integreeritud piirihalduse abimissiooni Liibüas (EUBAM Libya) (ELT L 304, 21.11.2017, lk 50).